Elsa Pletscher
D Elsa Pletscher (* 23. Juni 1908 z Schlaate; † 18. April 1998 z Montagnola) isch e Schwyzer Plaschtikeri, Moleri un Zaichneri gsii.

Lääbe un Wärch 
D Elsa Pletscher, au Els gnännt, isch e Dochter gsii vum Jurischt un Bolitiker Heinrich Pletscher un dr Luise, geb. Bluntschli (1884–1972), wu vu Züri gsii isch. D Vorfahre vu irem Vater sin anne 1468 zum erschte Mol im Johrzytrodel vu dr Chilche Schlaate gnännt wore.

D Familie Pletscher het e baar Hundert Johr im «Huus uf em Chirchhof» näb em Dotegarte, s hitig «Huus Graf».

D Pletscher isch z Schafuuse ufgwagse un het no dr Schuel Sanggale Chindergärtneri glehrt. 

Anne 1938 het d Els Pletscher d Wynächtsuusstellig vum Chunschtverain Schafuuse kuratiert. Des Format het e Ibersicht iber s Chunschtschaffe in dr Region Schafuuse bote.

Derno isch si an dr Chunschtakadeemy z Paris gsii un het in eme Bildhaueratelier z Züri glehrt. Z Floränz isch si uf d Academia della Porta Romana gange. Vu 1960 bis 1985 het d bi Fiesole in dr Toskana gläbt, derno z Montagnola.

Iri Arbete sin z Italie un in dr Schwyz mit Chunschtprys uuszaichnet wore. Zem Byschpel het si 1976 un 1978 dr Georg-Fischer-Prys iberchuu.

Weblink 

 
 Els Pletscher in museum-schleitheim.ch
 Els Pletscher in dr bibliografische Datebank WorldCat
 Elsa Pletscher In: Artnet

Fueßnote 

Bildhauer
Moler, Zeichner, Illustrator
Künschtler (Schwiiz)
Schaffuuser
Schwiizer
Frau